Como ye habitual nel ámbitu de la canción asturiana, Lorena participa en concursos algamando en 2009 el premiu del públicu nel festival de La Nueva y en 2010 y 2011 el concursu qu'entama en Xixón el diariu El Comercio. Igualmente, nel añu 2011, fízose col primer premiu del XIV Concursu de Tonada Cuenca del Caudal y VIII Concursu La Voz de Avilés, asina como'l Premiu de la Crítica RPA a la Meyor Voz del Añu de la RPA. Tamién nel 2011 conceden-y l'Urugallu de Bronce del Centru Asturianu de Madrid na categoría de tonada.